Projektas
PLUNGĖS RAJONO SAVIVALDYBĖS
TARYBA

SPRENDIMAS
DĖL TEIKIMO PARDUOTI ATVIRO AUKCIONO BŪDU KITOS PASKIRTIES VALSTYBINĖS ŽEMĖS SKLYPĄ, ESANTĮ ALANTO G. 2, PLUNGĖS MIESTE

2025 m. vasario 13 d. Nr. T1-
Plungė

Vadovaudamasi Lietuvos Respublikos vietos savivaldos įstatymo 3 straipsnio 3 punktu, 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 91 ir 92 punktais, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 7 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.2 papunkčiu, Plungės rajono savivaldybės taryba nusprendžia:
1. Teikti parduoti atvirojo aukciono būdu Plungės rajono savivaldybės patikėjimo teise valdomą 0,1620 ha ploto kitos paskirties (naudojimo būdas – Gyvenamosios teritorijos, naudojimo pobūdis – Mažaaukščių gyvenamųjų namų statybos) valstybinės žemės sklypą (unikalus Nr. 4400-1073-3109, kadastro Nr. 6854/0003:172), esantį Alanto g. 2, Plungės mieste, Plungės rajono savivaldybėje (toliau – Žemės sklypas).
2. Patvirtinti šio sprendimo 1 punkte nurodyto Žemės sklypo pradinę pardavimo kainą – 20 012,00 Eur (dvidešimt tūkstančių dvylika eurų) be atvirojo aukciono organizavimo išlaidų.
3. Nustatyti:
3.1. kad aukcionas būtų laikomas specialiuoju, kuriam taikoma Lietuvos Respublikos civilinio kodekso 6.423 straipsnyje numatyta išimtis;
3.2. pageidaujamą Žemės sklypo pardavimo atvirojo aukciono pradžios datą – nedelsiant;
3.3. minimalų privalomą Žemės sklypo pardavimo atvirojo aukciono dalyvių skaičių – 1.
4. Teikti informaciją apie šio sprendimo 1 punkte nurodytą parduodamą Žemės sklypą (duomenys pagal Nekilnojamojo turto registro duomenų bazės 2025-01-14 datos išrašą):
4.1. duomenys apie įregistruotas teritorijas, kuriose taikomos specialiosios žemės naudojimo sąlygos: vandens tiekimo ir nuotekų, paviršinių nuotekų tvarkymo infrastruktūros apsaugos zonos (III skyrius, dešimtasis skirsnis) 5 kv. m;     
4.2. teritorijų, kuriose taikomos specialiosios žemės naudojimo sąlygos, įrašytų į Nekilnojamojo turto kadastrą kadastro duomenų byloje įrašytų duomenų pagrindu – įrašų nėra;
4.3. kitos daiktinės teisės:
4.3.1. žymos – įrašų nėra.   
5. Įpareigoti Plungės rajono savivaldybės merą teisės aktuose nustatyta tvarka pateikti Žemės sklypo pardavimo atvirojo aukciono organizatoriui Plungės rajono savivaldybės administracijos darbuotojo, atsakingo už informacijos apie parduodamą aukcione Žemės sklypą pateikimą, kontaktus. 


Savivaldybės meras

SUDERINTA:
Savivaldybės meras Audrius Klišonis
Administracijos direktorius Dalius Pečiulis
Administracijos direktoriaus pavaduotoja Jovita Šumskienė
Savivaldybės tarybos posėdžių sekretorė Irmantė Kurmienė
Architektūros ir teritorijų planavimo skyriaus vedėjas Tomas Jocys
Teisės, personalo ir civilinės metrikacijos skyriaus vedėjas Vytautas Tumas
Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Architektūros ir teritorijų planavimo skyriaus vyresnysis specialistas Apolinaras Latakas









































ARCHITEKTŪROS IR TERITORIJŲ PLANAVIMO SKYRIUS

AIŠKINAMASIS RAŠTAS
PRIE SAVIVALDYBĖS TARYBOS SPRENDIMO PROJEKTO
	„DĖL TEIKIMO PARDUOTI ATVIRO AUKCIONO BŪDU KITOS PASKIRTIES VALSTYBINĖS ŽEMĖS SKLYPĄ, ESANTĮ ALANTO G. 2, PLUNGĖS MIESTE“

	
2025 m. sausio 21 d. 
Plungė



1. Parengto sprendimo projekto tikslai, uždaviniai. Sprendimo projekto tikslas – teisės aktų nustatyta tvarka teikti parduoti atvirojo aukciono būdu Plungės rajono savivaldybės patikėjimo teise valdomą 0,1620 ha ploto kitos paskirties (naudojimo būdas – Gyvenamosios teritorijos, naudojimo pobūdis – Mažaaukščių gyvenamųjų namų statybos) valstybinės žemės sklypą (unikalus Nr. 4400-1073-3109, kadastro Nr. 6854/0003:172), esantį Alanto g. 2, Plungės mieste, Plungės rajono savivaldybėje (toliau – Žemės sklypas).
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą. Nenumatoma.
3. Kodėl būtina priimti sprendimą, kokių pozityvių rezultatų laukiama. Pardavus Žemės sklypą aukcione aukciono organizatorius grąžins Savivaldybei Žemės sklypo valdos projekto, Žemės sklypo plano su nustatytais žemės sklypų ribų posūkio taškais ir riboženklių koordinatėmis valstybinėje koordinačių sistemoje parengimo išlaidas bei perves 50 procentų valstybinės Žemės sklypo pardavimo kainos.
4. Lėšų poreikis ir finansavimo šaltiniai. Savivaldybės biudžeto lėšų nereikės.
5. Pateikti kitus sprendimui priimti reikalingus pagrindimus, skaičiavimus ar paaiškinimus. Žemės sklypo pradinė pardavimo kaina apskaičiuota vadovaujantis Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.2 papunkčiu. Žemės sklypo vertė paskaičiuota pagal einamųjų metų sausio 1 d. taikytus žemės verčių žemėlapius, įskaitant vietovės lygmens kompleksinio teritorijų planavimo dokumento ar žemės valdos projekto, žemės sklypo plano su nustatytais žemės sklypų ribų posūkio taškais ir riboženklių koordinatėmis valstybinėje koordinačių sistemoje parengimo ir aukciono organizavimo išlaidas. Žemės sklypo vidutinė rinkos vertė – 20 012,00 Eur, žemės valdos projekto ir kadastrinių matavimų parengimas – 812,00 Eur. 
6. Pateikti sprendimo projekto lyginamąjį variantą, jeigu teikiamas sprendimo pakeitimo projektas. Nėra.
7. Sprendimo projekto antikorupcinis vertinimas. Teisės aktas nėra norminio pobūdžio, todėl korupcijos pasireiškimo tikimybės nustatymui teisės akto projektas neteikiamas.
8. Nurodyti, kieno iniciatyva sprendimo projektas yra parengtas. Architektūros ir teritorijų planavimo skyriaus iniciatyva.
9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina. Nėra.
10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas. –
11. Kita svarbi informacija (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Žemės sklypas suformuotas ir Nekilnojamojo turto registre registruotas 2007-04-05, registro Nr. 44/723826. Žemės sklypas apaugęs menkaverčiais krūmais. Parengta dokumentacija dėl Žemės sklypo pardavimo aukcione bus perduota Nacionalinei žemės tarnybai prie Aplinkos ministerijos. Aukcionui neįvykus, jis pakartotinai nebus skelbiamas. 
12. Numatomo teisinio reguliavimo poveikio vertinimas*

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.


Rengėjas
Architektūros ir teritorijų planavimo skyriaus
vyresnysis specialistas					Apolinaras Latakas 


